**УВЕДОМЛЕНИЕ ЗА ОТКРИВАНЕ НА ПРОИЗВОДСТВО ЗА ИЗДАВАНЕ НА РАЗРЕШЕНИЕ ЗА ОТСИЧАНЕ НА ДЪЛГОТРАЙНА РАСТИТЕЛНОСТ**

На основание чл. 66, ал. 1 и ал. 2 от Административно процесуалния кодекс, във връзка с чл. 63, ал. 2 от Закона за устройство на територията, откривам производство по издаване на разрешение за отсичане на 1 /един/ брой дърво от дървесен вид: „липа“.

Форма на участие на заинтересованите лица в производството по чл. 66, ал. 1 и ал. 2, предложение последно от АПК: Заинтересованите лица и организации могат да участват в производството по издаване на акта, на основание чл. 69, ал. 1, т. 1 от АПК, чрез представяне на писмени предложения и възражения, които могат да депозират в Център за админитративно обслужване, в сградата на община Долни чифлик, пл. „Тича“ № 1 или на следния e-mail адрес: obst\_dchiflik@mail.bg в едномесечен срок, считан от датата на оповестяване на уведомлението.

Настоящото уведомление да се оповести на интернет - страницата на община Долни чифлик на основание чл. 66, ал. 1 предложение последно от АПК.

Заинтересованите лица и организации имат право на достъп до цялата информация, съдържаща се в преписката по издаване на общия административен акт, която могат да получат в стая № 206 (втория етаж) в сградата на община Долни чифлик.

**П Р О Е К Т НА З А П О В Е Д**

**№ РД – ......... от .........2024 г.**

В общинска администрация Долни чифлик е постъпила докладна записка с вх. № 74 00-1/27.02.2024 г., от Гергана Йорданова – Ръководител на „Дневен център за деца с увреждания“- с. Рудник, относно отсичане на 1 бр. дърво от дървесен вид „липа“. С оглед изпълнение на задълженията по издаване на разрешение за отсичане на дълготрайни декоративни дървета със Заповед № РД-543 от 07.03.2024 г. на кмета на общината е назначена комисия, за извършване на проверка на място и изготвяне на санитарна експертиза по чл. 63, ал. 2 ЗУТ. При огледа е констатирано наличието на 1 бр. дърво от дървесен вид „липа“, намиращо се в УПИ I, кв. 36 по плана на с. Рудник. Дървото е на видима възраст над 25 г. с нарушени физиологични и декоративни качества и устойчивост, с намалена дълговечност. Констатирано е наличие на многобройни сухи клони, несиметрична и небалансирана корона, с опасност от пречупване при тежест, загниване на дървесината от централното стъбло и липсваща кора.

Тъй като дърво от дървесен вид „липа“, поради местоположението си и обективното му състояние, създава предпоставка за инциденти и реална опасност за живота и здравето за ползвателите на „Дневен център за деца с увреждания“- с. Рудник, комисията е предложила неговото премахване.

Резултатите от извършената проверка са описани в констативен протокол за санитарна експертиза от 07.03.2024 г.

Като взех предвид констатациите, обективирани в констативен протокол за санитарна експертиза от 07.03.2024 г. и при отчитане местоположението на дървото с доказана невъзможност за съхранение, считам че е невъзможно запазването му. Въз основа на събраната документация, на основание чл. 44, ал. 2 от Закона за местното самоуправление и местната администрация, чл. 63, ал. 2 от Закона за устройство на територията във връзка с чл. 19, ал. 1, т. 3 от Наредба № 1 за опазване на озеленените площи и декоративната растителност и констативен протокол за санитарна експертиза от 07.03.2024 г.

**РАЗРЕШАВАМ**

1. Отсичане на 1 бр. дърво от дървесен вид „липа“, намиращо се в УПИ I, кв. 36 по плана на с. Рудник.
2. **Нареждам:**
	1. Дейностите по отсичането и премахването на дърветата да се извършват, като се спазят всички изисквания за обезопасяване на площадката и работниците. Манипулациите по отсичането, премахването на растителността, да се извършат от специализирана и лицензирана фирма, като своевременно се изнесе дървесния и коренищен отпадък и се почисти околното пространство.
	2. Премахването и транспортирането на дълготрайна декоративна растителност да се извърши след маркиране и издаване на превозен билет;
3. **Определям срок** за изпълнение на дейностите: Незабавно съгласно чл. 23, ал. 4 от Наредба № 1 за опазване на озеленените площи и декоративната растителност.
4. **Нареждам** на гл. експерт ЧР да връчи копие от настоящата заповед на – Десислава Желязкова - ст. експерт ПРЧК за сведение и изпълнение.
5. **Възлагам** контрола по изпълнение на заповедта на Любомир Вангелов – зам.- кмет на община Долни чифлик.

На основание чл. 60, ал. 1 от Административно процесуалния кодекс, допускам предварително изпълнение на решението със следните мотиви: Дървото е опасно и създава предпоставка за възникване на инциденти за ползвателите на „Дневен център за деца с увреждания“- с. Рудник.

Настоящият административен акт да се оповести по реда на чл. 72, ал. 1 от АПК, на интернет - страницата на община Долни чифлик. На основание чл. 179 от АПК общите административни актове могат да се оспорят в едномесечен срок от съобщението им за издаването или в 14-дневен срок от отделните съобщения до лицата, участвали в производството пред административния орган.

**КРАСИМИРА АНАСТАСОВА**

Кмет на община Долни чифлик

Съгласували:

К. Павлова - секретар на община Долни чифлик

Т. Неделчева – юрисконсулт

Изготвил: Д. Желязкова – ст. експерт ПРЧК